b'\n_START_ARTICLE_\nScuderia Ambrosiana\n_START_PARAGRAPH_\nScuderia Ambrosiana je nekdanje italijansko dirka\xc5\xa1ko mo\xc5\xa1tvo, ki je nastopalo na dirkah za Veliko nagrado med sezonama 1936 in 1949, v Formuli 1 med sezonama 1950 in 1955, v \xc5\xa1estdesetih pa \xc5\xa1e v prvenstvih Formula Junior, Svetovno prvenstvo \xc5\xa1portnih dirkalnikov, Evropska Formula 3 in Italijanska Formula 3._NEWLINE_Na dirkah za Veliko nagrado so z dirkalniki Maserati, Fiat, Cisitalia in Ferrari nastopili na 83-ih dirkah, na katerih so dosegli dvanajst zmag. V Formuli 1 so na nastopili na petdesetih dirkah, ve\xc4\x8dinoma neprvenstvenih, in dosegli sedem zmag.'